SEAOIL กำไรปี 63 วูบ 70% เหตุรายได้ลด-ค่าใช้จ่ายเพิ่ม ลุยปันผลเป็นหุ้น-เงินสด
SEAOIL กำไรปี 63 วูบ 70% เหลือ 18.45 ลบ. จากปีก่อน 60.85 ลบ. เหตุรายได้ลด-ค่าใช้จ่ายเพิ่ม ลุยปันผลเป็นหุ้น 15:1-เงินสด 0.0074074 บ. XD 8 มี.ค.64 จ่าย 5 พ.ค.64
SEAOIL กำไรปี 63 วูบ 70% เหลือ 18.45 ลบ. จากปีก่อน 60.85 ลบ. เหตุรายได้ลด-ค่าใช้จ่ายเพิ่ม ลุยปันผลเป็นหุ้น 15:1-เงินสด 0.0074074 บ. XD 8 มี.ค.64 จ่าย 5 พ.ค.64
23 ก.พ. 2564

บริษัท ซีออยล์ จำกัด (มหาชน) หรือ SEAOIL รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรลดลง เนื่องจากบริษัทฯ และบริษัทย่อย รับรู้ส่วนแบ่งกำไรจากการร่วมค้า แพน โอเรียนท์ เอ็นเนอยี่ (สยาม) ลิมิเต็ด จำนวน 40.69 ล้านบาท ลดลง 71.05 ล้านบาท หรือลดลงร้อยละ 63.59 เมื่อเทียบกับปีก่อน เนื่องจากราคาน้ำมันดิบในตลาดโลกปรับตัวลดลงอย่างมาก อย่างไรก็ดี ปริมาณการผลิตโดยรวมยังคงเพิ่มขึ้นเมื่อเทียบกับปีก่อน
ส่วนรายได้จากการขายและให้บริการรวม จำนวน 5,274.97ล้านบาท ลดลง1,141.39 ล้านบาท หรือลดลงร้อยละ 17.79 เมื่อเทียบกับปีก่อน เกิดจากราคาน้ำมันเชื้อเพลิงในตลาดปรับตัวลดลงอย่างมาก จากภาวะสงครามราคาน้ำมัน จึงส่งผลให้รายได้จากการจำหน่ายน้ำมันลดลงอย่างมีนัยสำคัญ
อีกทั้งยังมีค่าใช้จ่ายในการขายและบริหาร จำนวน 255.15 ล้านบาท เพิ่มขึ้น 40.99ล้านบาท หรือเพิ่มขึ้นร้อยละ 19.14 เมื่อเทียบกับปีก่อน เกิดจากค่าการตลาด ค่าใช้จ่ายเกี่ยวกับบุคลากรด้านการขายที่เพิ่มขึ้น จากการขยายตลาดต่างประเทศค่าที่ปรึกษาโครงการลงทุนต่างๆ และ บริษัทรับรู้ขาดทุนจากการด้อยค่าของอาคาร และอุปกรณ์จากการดำเนินงานในธุรกิจการผลิตและจำหน่ายโซลเว้นท์และผลิตปิโตรเลียม
อย่างไรก็ตามที่ประชุมคณะกรรมการบริษัทมีมติอนุมัติจ่ายปันผลจากกำไรสะสม เป็นหุ้นในอัตรา 15 หุ้นเดิม ต่อ 1 หุ้นปันผล และจ่ายเป็นเงินสดในอัตรา 0.0074074 บาทต่อหุ้น กำหนดขึ้นเครื่องหมาย XD วันที่ 8 มี.ค.2564 และกำหนดจ่ายเงินปันผลวันที่ 5 พ.ค.2564